Suhoj
<s>Suhoj () je veliki ruski proizvođač aviona.</s><s>Kompanija je najpoznatija po svojim vojnim avionima, ali se od nedavno polako orijentiše i ka civilnom, komercijalnom tržištu.</s>

<s>Istorijat</s>

<s>Dana 29. jula 1939.</s><s>Pavel O. Suhoj je imenovan za glavnog projektanta Fabrike aviona No135 u Harkovu, sa zadatkom da uspostavi masovnu proizvodnju BB-1/Su-2 bombardera.</s><s>Istovremeno, projektni biro Suhoj dobio je zvanične sudske registracije i od 1940. godine se locira na aerodromu u Podmoskovlju.</s><s>U ratnom periodu biro se premešta iz Moskve do kraja rata, kada se ponovo vraća u Moskvu.</s><s>U periodu od 1940. do 1949. godine u birou se radi na projektima nekoliko aviona: Su-6 i Su-8 oklopnih jurišnih aviona, i dva prototipa lovaca Su-1 i Su-3 za borbu pri visokim brzinama i velikim visinama.</s><s>Lovac Su-7 je bio opremljen raketnim akceleratorom koji je mogao da se uključuje i isključuje u toku leta.</s><s>Prvi avion na mlazni pogon u ovom birou (ujedno i prvi u Sovjetskom Savezu) je projektovan 1946, imao je oznaku Su-9, poleteo sa dva RD-10 malazna motora, a kasnije i njegove modifikacije Su-11, sa motorima TR-Liulka 1 - prvi ruski mlazni motor.</s>

<s>Do 1948. godine bila su završena dva aviona Su-15 i Su-17, bili su to, u to vreme najsavremeniji avioni koji su mogli da dostignu brzinu zvuka (Mah 1).</s><s>Avion Su-17 je bio prvi sovjetski supersonični avion.</s><s>Oba ova aviona su kao prvi u svetu bili opremljeni sedištima za katapultiranje pilota u slučaju nužne potrebe.</s>

<s>Bez obzira na ove uspehe, Vlada je 1948-49. donela odluku da smanji sredstva za razvoj vojnog vazduhoplovstva, pa je shodno tome projektantski biro Suhoj zatvoren u novembru 1949.</s><s>Međutim, posle smrti Staljina, 14. maja 1953, obnovljen je projektni biro Suhoja kao OKB-1 (eksperimentalni konstruktorski biro-1).</s><s>Novembra 1953. biro dobija svoju proizvodnu osnovu, da bi u februaru 1954, bio preimenovan u OKB-51.</s><s>U septembru 1953. su prijavljena dva projekta novih aviona sa strelastim (kosim) krilima i delta (trouglastim) krilima sa supersoničnim brzinama od 1800 km/h. U proleće 1956. avion Su-7 sa AL-7F motorom kojim je pilotirao V. N. Mahalin postignuta je brzina od 2070 km/h preko 2 Maha.</s><s>Eksperimentalni avioni T-431 i T-405 (Su-9) postavili su nekoliko svetskih rekorda, a Su-9 je postao lovac-presretač Su-11.</s><s>Posle zatvaranja projekta „3 Maha“ T-37 (T-3M), sa motorom na mlazni pogon P-15B, novi lovac-presretač T-58 (Su-15), je stvaran pod maskom modernizacije aviona Su-11.</s>

<s>Eksperimentalni bombarder T-4 projektovan za brzinu preko 3 Maha, građen je od titanijuma i nerđajućeg čelika visoke čvrstoće, takođe se po prvi put u Sovjetskom Savezu na ovom avionu primenjuje daljinski sistem upravljanja zasnovan na elektromehanici i elektronici.</s><s>Verzija bombardera T-4 sa promenljivom geometrijom krila T-4M, je 1970. godine pobedila na konkursu za strateški bombarder, a T-4MS je izašao pobednik na takmičenju za supersonični izviđački avion dugog dometa, ali je u serijsku proizvodnju otišao Tupoljev Tu-160.</s>

<s>Serijski avioni kao što su lovaci-bombarderi Su-7B i Su-17, taktički bombarder Su-24 i jurišni bombarder Su-25 doneli su veliku slavu sovjetskoj vazduhoplovnoj industriji, ovi avioni pored toga što su korišćeni u VVS bili su i značajan izvozni posao Sovjetskog Saveza.</s><s>Kao kruna ove etape razvoja OKB Suhoja je svakako, svetski poznat lovac Su-27.</s><s>Njegovo projektovanje je započeto pod upravom P. O. Suhoja, ali su ga završili njegovi naslednici.</s>

<s>Posle smrti P. O. Suhoja, OKB-51 dobija i zvanično ime prema svom osnivaču i naziva se „OKB Suhoj“.</s><s>Firmu nastavlja da vodi dugogodišnji bliski saradnik P. O. Suhoja, Jevgenij A. Ivanov. koji je i za života P. O. Suhoja obavljao gotovo sve menadžerske poslove.</s><s>Na čelu firme je bio od 1975. do 1983. godine kada ga nasleđuje Mihail P. Simonov takođe dugogodišnji projektant firme Suhoj.</s><s>On vodi firmu do 1999. godine kada rukovođenje preuzima Mihail A. Pogosjan takođe stasao u firmi Suhoj</s>

<s>Ovaj period je bio veoma težak za firmu „Suhoj“ s obzirom da se raspao Sovjetski Savez, prestalo je državno subvencioniranje projekata, a to je najznačajniji deo aktivnosti avio-industrijskog kompleksa kakav je „Suhoj“, u zemlji je došlo do tranzicije a zbog opšteg siromašenja zemlje izostale su i porudžbine vojnih aviona, tako da su se morali tražiti i alternativni proizvodi.</s><s>No i pored toga AHK „Suhoj“ je izbacio seriju veoma dobrih vojnih aviona Su-30; Su-32; Su-33; Su-34; Su-35; Su-37; Su-39; zatim akrobatske avione Su-26; Su-29; Su-31; poljoprivredni avion Su-38; školsko-trenažni avion Su-49; putničke avione Su-80; Suhoj Superdžet 100; i na kraju projekt supersoničnog poslovnog aviona Su-21.</s>

<s>Organizaciono „Suhoj“ je postala holding kompanija kao otvoreno akcionarsko društvo koje se sastoji iz više organizacionih delova tj. fabrika.</s>

<s>Struktura holding kompanije Suhoj</s>

<s>Avijaciona holding kompanija „Suhoj“ () ima sledeću strukturu:</s>

<s>OAO „OKB Suhoj“
 ZAO „Civilni avioni Suhoj“
 OAO KnAAPO „Jurij Gagarin“
 OAO NAPO „Čkalov“
 OAO NPK „Irkut“
 OAO TANTK „Beriev“</s>

<s>Po odluci ruske vlade Avijaciona holding kompanija „Suhoj“ je 2006. godine integrisana u novu „Ujedinjenu avio-proizvodnu korporaciju“.</s>

<s>Galerija slika</s>

<s>Popis Suhojovih aviona 
U dugogodišnjoj istoriji koja je trajala više decenija, OKB Suhoj je stvorio oko 100 tipova aviona i njihovih modifikacija, od kojih je više od 60 tipova serijski proizvođeno, a ukupan broj proizvedenih aviona je prešao brojku od 10.000 primeraka.</s><s>Više od 2.000 aviona isporučeno je u 30 zemalja širom sveta.</s><s>Avionima sa oznakom Su je postavljeno više od 50 svetskih rekorda.</s><s>Popis aviona koji su projektovani i izrađeni u OKB Suhoj prikazani su nadalje.</s>

<s>Povezano 
 Pavel O. Suhoj - avio-konstruktor
 Jevgenij A. Ivanov - avio-konstruktor
 Mihail P. Simonov - avio-konstruktor
 Mihail A. Pogosjan - avio-konstruktor</s>

<s>Reference</s>

<s>Literatura</s>

<s>Spoljašnje veze</s>

<s></s>

<s>Nastanci 1939.</s><s>Proizvođači aviona
Ruske kompanije
Kompanije u Moskvi</s>

